Մի ժամանակ ՕԵԿ-ը երկրում հանրահայտ դարձավ մուրաբայի իր անսպառ պաշարներով, որն առատորեն բաժանում էր ընտրողներին: Հիմա էլ, ընտրություններից հաշված օրեր առաջ, Արթուր Բաղդասարյանն ընտրակաշառքի նոր խմբաքանակ է հանել շրջանառության: Ըստ տեղեկությունների, Կոտայքի ու Տավուշի մարզերում սկսել է թեյ, կոսմետիկա և շարֆեր բաժանել: Հրազդանիցիներն իրենց հարդարման պարագաների մեջ այսուհետ կարող են ունենալ ՀՎԿ-ի նվիրած «Ֆաբերլիք»-ի կոսմետիկան: Տավուշցիների մոտ պատկերը մի փոքր այլ է: Այստեղ տալիս են բացիկներ և շարֆեր: Վատն այն է, որ այդ շարֆերի մեծ մասը տեղ-տեղ ցեցը կերած է: Ցեցն, իհարկե, կուսակցական պատկանելություն չունի, բայց ցեցի համար բարենպաստ պայմաններ ստեղծողը հենց ՕԵԿ-ն է: Դե հո հիմար չե՞ն, որ նոր-նոր իրեր բաժանեն: Օրինակ, նույն Տավուշում բաժանել են թեյեր, որոնց պիտանելիության ժամկետն ավարտվել էր 2014 թվականին: